**KLAIPĖDOS RAJONO SAVIVALDYBĖS TARYBOS NARIO JONO DROMANTO 2021 M. VEIKLOS ATASKAITA**

Tretieji šios kadencijos Klaipėdos rajono savivaldybės Tarybos metai buvo neįprasti, smaugiami COVID-19 pandemijos plitimo bei karantininių saugos sąlygų.

Nuotoliniu būdu dalyvavau visuose Tarybos ir komitetų posėdžiuose. Tarybos nariai dirba frakcijose. Aš Taryboje priklausau Lietuvos socialdemokratų partijos frakcijai. Šiai frakcijai priklausome trys nariai. Visi Tarybai pateikiami klausimai prieš svarstant Taryboje, buvo svarstomi ir frakcijos, ir daugumos koalicijos posėdžiuose.

Ataskaitinių metų pradžioje buvau Ekonomikos ir biudžeto komiteto narys ir keleto darbo grupių bei komisijų nariu. Nuo 2021 m. balandžio mėn., įvykus politiniam bangavimui, susidarė nauja dauguma. Lietuvos socialdemokratų partijos frakcija pradėjo dirbti naujai suformuotoje daugumoje. Nuo to laiko esu Ekonomikos ir biudžeto komiteto pirmininko pavaduotojas.

Savivaldybės biudžeto pajamos per praėjusius metus buvo vykdomos puikiai.

Iškyla daug problemų su tikslingu lėšų įsisavinimu. Inicijuojami nauji projektai, bet dėl ženklios infliacijos rangovai nespėja laiku įvykdyti pradėtus objektus. Pasikeitus Savivaldybės administracijos vadovui ir dalinai pakeitus administracijos struktūrą, reikalai pradėjo gerėti ir tuo suformuoti tvirtesni pagrindai, kad 2022 m. iškiltų mažiau problemų vykdant Savivaldybės funkcijas, užbaigiant pradėtus ir pradėti naujus rajonui reikalingus objektus.

Aš eilę metų inicijavau, kad būtų sprendžiami Jakų gyvenvietės infrastruktūros objektai. Paskutiniais metais atlikta svarbiausia dalis ‒ lietaus vandens surinkimo darbai. Pagaliau užbaigti Pašto ir Mėtų gatvių asfaltavimo darbai, pastatyta nauja Jakų mokykla, kuri jau 2022 m. pradės ugdymo procesą.

Per ataskaitinį laikotarpį dėl saugumo reikalavimų labai nedaug susitikimų vyko gyvai. Tikiuosi, kad ateinantis laikotarpis bus daug intensyvesnis ir pilnesnis betarpiško bendravimo.

Klaipėdos rajono savivaldybės Tarybos narys Jonas Dromantas